सर्द हवाओं से बढ़ी कनकनी, ठिठुरे लोग
मौसम खुलने के बाद ठंड का प्रकोप बढ़ा
शुक्रवारकी सुबह धूप निकली, पर राहत नहीं मिली। दिनभर बादल और सूर्य में लुका-छिपी का खेल चलता रहा। इस दौरान सर्द हवाओं ने कनकनी बढ़ा दी। शुक्रवार की सुबह से ही शीतलहर चुभती रही। धूप निकलने के बावजूद लोग गर्म कपड़ों में लिपटे रहे। इस दौरान पारा गिर कर 7 डिग्री सेल्सियस पहुंच गया। सुबह 8 बजे तक कोहरा छाया रहा। जैंतगढ़ चंपुआ के बाजार सुबह 11 बजे के बाद खुले। जोड़ा, बड़बिल, जगन्नाथपुर नोवामुंडी आदि क्षेत्रों मे भी पारा 7-9 डिग्री सेल्सियस के बीच रहा। पारा गिरने से ठिठुरन बढ़ गई। किरीबुरू, मेघाहातूबुरू, नोवामुंडी, जोड़ा बड़बिल आदि क्षत्रों मे कोहरे ने लोगों को परेशान कर रखा। सड़कों पर दृश्यता बिल्कुल कम रही। शाम होते ही सड़कों पर सन्नाटा पसर गया।
बड़बिल का पारा गिर कर 6 से 7 डिग्री सेल्सियस पहुंच चुका है। पिछले वर्ष न्यूनतम तापमान 4 डिग्री सेल्सियस रिकॉर्ड किया गया था।
अलावकी व्यवस्था नहीं
प्रशासनकी ओर से अब तक कहीं भी अलाव की व्यवस्था नहीं की गई है। विशेष रूप से बस पड़ावों पर सुबह शाम को अलाव की व्यवस्था आवश्यक है। ठंड बढ़ने से यात्रियों को काफी परेशानी हो रही है। जैंतगढ़ चंपुआ बस पड़ाव पर यात्री ठिठुरते नजर आए।
गुवा | बारिशकोहरेे से परेशान सारंडा के गुवा समेत आसपास के लोगों को शुक्रवार को राहत मिली। दिनभर धूप खिली रही। हालांकि, ठंड बढ़ गई है। शीतलहरी ने लोगों की मुश्किलें बढ़ा दी हैं। शुक्रवार की सुबह गुवा का तापमान 11 डिग्री सेल्सियस रिकॉर्ड किया गया। सुबह 10 बजे पारा चढ़कर 17 डिग्री सेल्सियस पहुंच गया। दोपहर के बाद अधिकतम तापमान 20 डिग्री सेल्सियस रिकॉर्ड किया गया। इसके बावजूद शीतलहरी से कनकनी बरकरार रही। कड़ाके की ठंड के बाद भी अब तक प्रशासन ने यहां अलाव की व्यवस्था नहीं की है।
डांगुवापोसी | पिछलेकुछ दिनों से शीतलहरी, कुहासा और बारिश ने यहां के लोगों को परेशान कर रखा था। हालांकि, दो दिनों से मौसम साफ है। इसके बावजूद पूरा इलाका ठंड की आगोश में है। शुक्रवार को मौसम साफ होने के बाद लोग जगन्नाथपुर साप्ताहिक बाजार करने निकले। बारिश के कारण यहां की सड़कें कीचड़ से भर गई है। इस कारण लोगों को आने-जाने में काफी परेशानी हुई। इधर, ठंड बढ़ने के बाद अनुमंडल प्रशासन भी चिंतित है। जगन्नाथपुर अनुमंडल पदाधिकारी मो. इस्तियाक अहमद ने सभी सभी प्रखंड विकास पदाधिकारी और अंचल अधिकारियों को पत्र लिखकर अलाव की व्यवस्था करने का निर्देश दिया है। पत्र के मुताबिक, इसमें कहा गया है कि शीतलहरी ठंड को देखते हुए प्रखंडों के सभी चौक-चौराहों पर अलाव की व्यवस्था करायी जाए, ताकि समाज के कमजोर लोगों को ठंड से राहत मिल सके। एसडीओ ने पत्र में यह भी कहा है कि सामजिक सुरक्षा योजना के तहत जरूरतमंदों के बीच शीघ्र कंबल का वितरण किया जाए। साथ ही कंबल वितरण के उपयोगिता प्रमाण पत्र सामजिक सुरक्षा कोषांग को भेजें और अधोहस्ताक्षरी कार्यालय को भी उपलब्ध कराएं।
जैंतगढ़ | पिछलेएक सप्ताह से कोहरा बारिश के बाद शुक्रवार को धूप निकली। मौसम साफ हाेने से लोगों को राहत मिली। हालांकि, ठंडी हवाओं के कारण कनकनी बरकरार रही। हवा चलने से बादलों के साथ सूर्य के साथ आंख-मिचौली भी दिनभर चलती रही। इस दौरान न्यूनतम तापमान 8 डिग्री सेल्सियस दर्ज किया गया। धूप के बावजूद लोग दिनभर गर्म कपड़ों में लिपटे नजर आए। लोगों ने अपने स्तर से जगह-जगह अलाव की व्यवस्था की है। ठंड के बावजूद प्रशासन की ओर से अब तक अलाव की व्यवस्था नहीं की गई है। जरूरतमंद लोग भी राहत के लिए प्रशासन की ओर देख रहे हैं, लेकिन अब तक कोई पहल नहीं हुई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva